หนูอายุ22เป็นคนผิวค่อนข้างแห้ง มักได้ทำงานที่ใช้แรงงานและพักผ่อนน้อย งานค่อนข้างจะได้ยืนบ่อยๆยืนนานๆเพราะต้องทำงานปั้นบ้าง ทาสีกำแพงเพ้นผนังบ้าง ตัดไม้บ้าง นั่งนานๆเวลามาเรียนแล้วก็นั่งทำงานด้วย แต่ก็ชอบเดินบ่อยๆ อาการคือ ตามขาก็มีเส้นเลือดฝอยเป็นจ้ำๆ ส่วนใหญ่จะอยู่ตามด้านข้างของขาทั้งสองข้าง จะมีเยอะแถวข้างๆหัวเข่าเป็นจ้ำๆลามตั้งแต่ขาท่อนล่างไปจนเกือบถึงก้น พอให้เพื่อนดูด้านหลังตรงข้อพับของหัวเข่ามีเส้นเลือดฝอยจ้ำขนาดใหญ่รวมกันแล้วมีเส้นเลือดขอดด้วยทั้งสองข้าง หนูอยากทราบว่า 1. มีวิธีรักษาอย่างไรบ้างค่ะให้หายเป็นรอยจ้ำๆ 2. หากรักษาดีแล้ว แต่ยังต้องใช้ชีวิตแบบเดิมมันจะกลับมาเป็นอีกหรือไม่ 3. วิธีป้องกันไม่ให้กลับมาเป็นอีก ขอบค่า
สวัสดีค่ะ การมีจ้ำๆตามผิวหนังอาจมีสาเหตุมาจาก เกิดหลังจากถูกกระแทก เส้นเลือดฝอยที่ชั้นผิวหนังแตกหรือฉีกขาดจากการเกา หรือมีเกล็ดเลือดต่ำ การมีผิวบางเกินไป หรือเป็นจุดแดงจากผื่นผิวหนังอักเสบแนะนำว่าถ้าเป็นมากหลายๆที่ เป็นจ้ำขนาดใหญ่ ควรพบแพทย์เพื่อตรวจร่างกายให้ได้การวินิจฉัยที่แน่นอนก่อน ส่วนใหญ่ถ้าเป็นจ้ำหลังการถูกกระแทกหรือเส้นเลือดฝอยแตกจากการเกาก็มักจะค่อยๆจางไปได้เอง ไม่ต้องใช้ยาอะไร แต่ถ้ามีสาเหตุอื่นๆเช่นเกล็ดเลือดต่ำก็ควรหาสาเหตุและรักษาต่อไปควรระวังการถูกกระแทก ไม่ไปแกะเกาผิวหนังแรงๆ ทาครีมให้ความชุ่มชื้น ใช้น้ำเปล่าสะอาดล้างภายนอกได้ ไม่เอาสบู่ถูแรงๆ